Hversu stórt er stærsta tígrisdýr í heimi ? Stærstu tígrisdýrin eru hin svonefndu amurtígrisdýr eða ussuritígrisdýr ( Panthera tigris altaica ) sem einnig eru stundum kölluð síberíutígrisdýr . Stærstu karldýrin geta orðið yfir 300 kg að þyngd og um eða yfir 2 metrar að lengd , sé mælt fremst frá höfði aftur að rófu . Kvendýrin eru nokkuð minni , geta orðið um tæp 170 kg og allt að 180 cm löng . Að meðaltali eru dýrin þó aðeins smávaxnari en stór samt . Skýringin á þessari miklu stærð er sú að því norðar sem tegund teygir sig því stærri verður hún , þar sem aukið rúmmál skrokks varðveitir betur innri varma . Þetta er skýrt með svokallaðri reglu Bergmanns . Amurtígurinn finnst aðallega í Rússlandi en teygir útbreiðslu sína inn í Mansjúríu í Kína og til Kóreu . Mikill breytileiki er á stærð tígrisdýra eftir deilitegundum . Stærstir verða einstaklingar af deilitegund amurtígrisdýra eða síberíutígrisdýra ( Panthera tigris altaica ) . Óstaðfestar heimildir eru um nokkuð stærri dýr á árum áður , árið 1950 var til dæmis fellt dýr í Sikhote-Alin fjöllum í suðaustur hluta Rússlands sem sagt er hafa verið 384 kg og yfir 3,20 metrar á lengd . Rannsókn sem gerð var árið 2005 bendir einnig til þess að amurtígrisdýr dagsins í dag séu minni en fyrir einhverjum áratugum og er hugsanleg skýringin talin sú að fæðuframboð hafi minnkað . Tígrisdýr í dýragörðum geta orðið mun þyngri en þau sem lifa villt í náttúrunni enda er tilvera þeirra róleg , þau fá nóg að éta án fyrirhafnar og geta því bætt á sig spiki . Nokkur dæmi eru um tígrisdýr í haldi manna sem hafa vegið rúmlega 400 kg og það þyngsta sem vitað er um náði 465 kg . Berglind er dósent við Menntavísindasvið Háskóla Íslands og formaður námsbrautarinnar Menntunarfræði og margbreytileiki . Rannsóknir hennar snúast um félagslegt réttlæti í menntun með áherslu á samverkandi áhrif stéttar , uppruna , kynferðis og sértækra menntunarþarfa á gæði og jafnrétti í uppeldi og menntun .